Die TV-kanaal SABC3 is deur die Uitsaaiklagtekommissie van Suid-Afrika (UKKSA) oor die vingers getik omdat hy nie die korrekte ouderdomsbeperking gebruik het vir ŉ episode van die sepie “All My Children” nie.
Ai, hoe kon die kortsigtige afrigters en keurders in Suid-Afrika sy vaardighede dan so misgekyk het? ŉ Lid van die SA Skolespan in 2008 (hy was myns insiens die beste skoleflank sedert Wahl Bartmann diep spore begin trap het), tien wedstryde vir die Suid-Afrikaanse o.20-span tussen 2009 en 2010, 52 wedstryde vir die Blou Bulle, 16 Superwedstryde vir die Bulls, lui sy rekord in Suid-Afrika.
Maar hy het baie gou geleer wat lojaliteit beteken toe hy Ierland sy tuiste gemaak het en dis hoekom hy nou terugploeg.
Sy kinderdroom was om eendag in ŉ Wêreldbekertoernooi te speel en as hy nie ŉ besering opdoen nie, sal hy dit in 2019 in Japan verwesenlik.
♦ Wanneer dit in Suid-Afrika by lojaliteit kom, staan die oud-Vrystaatse senter Helgard Müller voor in die ry. Hy het sedert 1983, toe hy die eerste keer vir die Vrystaat gespeel het, die bond in 142 Curriebekerwedstryde verteenwoordig. Hy het 245 keer vir die Vrystaat en ook krieket vir die Vrystaat gespeel.
Hy het net een keer in sy loopbaan geskuif, toe hy vir Oostelikes in Pretoria gespeel het. Maar dit was van baie korte duur en hy is terug Vrystaat toe – daar waar sy wortels begrawe was.
Dok Danie Craven was ontsteld toe hy daarvan te hore gekom het en het die aand op die onthaal toe hy die Springbokpet aan Muller oorhandig het, dit vies op sy kop geplak.
In 1989 het Müller darem weer vir die Bokke teen ŉ Wêreldspan gespeel, en dié aand het hy en Dok Craven net lekker gelag.